สวนพฤกษศาสตร์สมเด็จพระนางเจ้าสิริกิติ์ เตรียมเปิดให้บริการอีกครั้ง 11 กันยายนนี้
นางสาวเกสินีกานต์ เอกกิตติธนภูมิ หัวหน้าส่วนประชาสัมพันธ์และการตลาด องค์การสวนพฤกษศาสตร์ เปิดเผยว่า สวนพฤกษศาสตร์สมเด็จพระนางเจ้าสิริกิติ์ อำเภอแม่ริม จังหวัดเชียงใหม่ เตรียมเปิดให้นักท่องเที่ยวเข้าชมสวนพฤกษศาสตร์สมเด็จพระนางเจ้าสิริกิติ์ ตั้งแต่วันที่ 11 กันยายน 2564 เป็นต้นไป ภายใต้มาตรการการเฝ้าระวังและป้องกันการแพร่ระบาดของโรคติดเชื้อไวรัส COVID - 19 อย่างเข้มงวด และปฏิบัติตามแนวทางมาตรการความปลอดภัยด้านสุขอนามัย ผนวกกับมาตรฐานการให้บริการที่ดีมีคุณภาพ เพื่อความอุ่นใจของผู้เข้ามาใช้บริการ เพื่อให้การเที่ยวชมสวนพฤกษศาสตร์สมเด็จพระนางเจ้าสิริกิติ์ เป็นไปด้วยความสุข  สนุกสนานและปลอดภัย ท่องเที่ยวแล้วมีสุขภาพดีทั้งร่างกายและจิตใจ ดื่มด่ำกับบรรยากาศธรรมชาติบนดอยสูง สูดอากาศบริสุทธิ์สดชื่น ที่โอบล้อมด้วยต้นไม้น้อยใหญ่เขียวขจีในช่วงฤดูฝน โดยสามารถเลือกชมพรรณไม้ได้หลากหลายภายในโรงเรือน หรือในเส้นทางเดินศึกษาธรรมชาติ รวมถึงสนุกสนานกับการถ่ายภาพ MUSEUM 4 D ชุดสวยสังหาร ภายในพิพิธภัณฑ์ธรรมชาติ นอกจากนี้ ยังมีโปรโมชั่นสินค้าราคาพิเศษภายในร้านขายของที่ระลึก Golden gardenia  อีกด้วย สามารถสอบถามข้อมูลเพิ่มเติมได้ที่ โทร.0 5384 1234 และ Facebook สวนพฤกษศาสตร์สมเด็จพระนางเจ้าสิริกิติ์